வாள்,வலந்தர, மறுப் பட்டனசெவ் வானத்து வனப்புப் போன்றன!தாள், களங்கொளக், கழல் பறைந்தனகொல் ஏற்றின் மருப்புப் போன்றன;தோல்; துவைத்து அம்பின் துனைதோன்றுவ,நிலைக்கு ஒராஅ இலக்கம் போன்றன;மாவே, எறிபதத்தான் இடங் காட்டக்,கறுழ் பொருத செவ் வாயான்,எருத்து வவ்விய புலி போன்றன;களிறே, கதவு எறியாச், சிவந்து, உராஅய்,நுதி மழுங்கிய வெண் கோட்டான்,உயிர் உண்ணும் கூற்றுப் போன்றன;நீயே, அலங்கு உளைப் பரீஇ இவுளிப்பொலந் தேர்மிசைப் பொலிவு தோன்றி,மாக் கடல் நிவந் தெழுதரும்செஞ் ஞாயிற்றுக் கவினை மாதோ!அனையை ஆகன் மாறே,தாயில் தூவாக் குழவி போல,ஓவாது கூஉம், நின் உடற்றியோர் நாடே. திணை: வஞ்சி;  துறை கொற்றவள்ளை சோழன் உருவப் பஃறேர் இளஞ்சேட் சென்னியைப் பரணர் பாடியது. பாடல்:05 (எருமைஅன்ன) அருளும் அருமையும்! பாடியவர்: நரிவெரூஉத் தலையார்.பாடப்பட்டோன்: சேரமான் கருவூரேறிய ஒள்வாட் கோப்பெருஞ் சேரல்.திணை: பாடாண்.துறை: செவியறிவுறூஉ: பொருண் மொழிக் காஞ்சியும் ஆம்.சிறப்பு: பார்வையானே நோய் போக்கும் கண்ணின் சக்தி பற்றிய செய்தி. எருமை அன்ன கருங்கல் இடை தோறு,ஆனிற் பரக்கும் யானைய, முன்பின்,கானக நாடனை!நீயோ, பெரும!நீயோர் ஆகலின், நின் ஒன்று மொழிவல்;அருளும் அன்பும் நீக்கி நீங்காநிரயங் கொள்பவரொடு ஒன்றாது, காவல்,குழவி கொள் பவரின், ஓம்புமதி!அளிதோ தானே; அது பெறல்அருங் குரைத்தே.